Bolesť hrdla v tehotenstve
Aké lieky sa môžu užìvať?
Dobrý deň,
Ďakujeme za vašu otázku. Na zmiernenie bolesti hrdla je vhodný liek
Septofort
. Je možné ho užívať aj počas tehotensta, ale len v nevyhnutných prípadoch. Liek obsahuje chlórhexidíniumchlorid, ktorý má dezinfekčný účinok v ústnej dutiny a hltane. Je určený na prevenciu a lokálnu liečbu infekcií ústnej dutiny a horných dýchacích ciest (afty, zápaly ďasien, jazyka, nosohltana, stavy po operáciách v dutine ústnej alebo v hltane a iné). Dávkovanie je 3-4x denne 1 pastilka, pričom časový odstup medzi podanými liekmi má byť min. 2 hodiny. Po použití pastilky sa odporúča nejesť a nepiť aspoň polhodinu.
Vhodným prípravkom je taktiež zdravotnícka pomôcka
Terezia Freeangin
. Je to sprej rakytníkovým olejom a prírodným extraktom z bylín, Ktorý sa používa na zmiernenie podráždenej sliznice ústnej dutiny a hltanu po chirurgických zákrokoch alebo zápaloch spojených s prechladnutím alebo bolesťou v hrdle ako je škriabanie/pálenie, suchosť sliznice, podráždenie hlasiviek a zachrípnutie. Napomáha k udržaniu vlhkosti a elastickosti sliznice a zmierňuje nepríjemný pocit bolesti v krku.
Pri kašli a bolesti v krku, pri infekciách a zápaloch horných ciest dýchacích, pri podráždení úst a ďasien, gingivitíde, faryngitíde a laryngitíde je obľúbeným produktom taktiež sprej
StopKašel Angin-EX
. Obsahuje jedinečnú kombináciu prírodných účinných látok (boswellia, bazalka, silymarín, mentol), ktoré upokojujú podráždenie sliznice. Je bezpečný pre tehotné a dojčiace ženy.
Ak by bolesť hrdla neustúpila do 5 dní, prípadne sa stav zhorší, odporúčam sa obrátiť na lekára.
Prajem skorú úľavu od ťažkostí.
S pozdravom
Mgr. Tamara Jakúbeková